Javindo

Ti Javindo, ammo pay babaen ti peyoratibo a nagan iti Krontjong, ket maysa idi a pagsasao a kreol a naibatay iti Olandes a naisasao iti Java, Indonesia. Ti nagan a Javindo ket ti panagtipon ti balikas a Java ken Indo, ti Olandes a balikas para iti maysa a tao iti aglalaok a kaputotan ti Indones ken Olandes. Daytoy a pannakaiyasideg a pagsasao ket napadur-as manipud iti pannakisarita a nagbaetan dagiti ina nga agsasao iti Habanes ken dagiti ama nga agsasao iti Olandes kadagiti pamilia nga Indo. Dagidi nangruna nga agsasao iti daytoy ket dagiti tattao nga Indo-Eurasiano. Dagiti gramatikana ket naibatay iti Habanes bayat a ti bokabulario ket naibatay iti Olandes. Ti Olandes a leksikon ket naibalikas iti pamay-an a Habanes.Willems, Wim Sporen van een Indisch verleden (1600–1942)., Part III by de Gruiter, V.E. (COMT, Leiden, 1994)  P.140-143

Uray no kaaduan dagiti leksikon ket naala manipud iti pagsasao nga Olandes, ti gramatika ti pagsasao ket kaaduan a nagtaud iti Habanes a mairaman dagiti elemento a kas dagiti sumaganad: morpolohia; kaawan dagiti berbo; awan dagiti napalabas; awanan iti finite verb.Willems, Wim Sporen van een Indisch verleden (1600–1942)., Part III by de Gruiter, V.E. (COMT, Leiden, 1994)  P.150

Daytoy ket nasken a saan nga iyallilaw iti Petjo, ti maysa a sabali a kreol a naibatay iti Olandes ken Malayo nga insasao pay babaen dagiti Indo-Eurasiano. Iti pannakaawan dagiti kaputotan a nagtataeng iti panawen ti Daya nga Indio ti Olandes, matmatayen daytoy a pagsasao.

 Dagiti nota 

 Adu pay a mabasbasa 

Kategoria:Dagiti naungaw a pagsasao ti Asia
Kategoria:Dagiti pagsasao ti Indonesia